Acțiune introdusă la 27 noiembrie 2017 - Ilhan/EUIPO - Time Gate (SPORTSWEAR COMPANY BIG SAM)
(Cauza T-785/17)
Limba în care a fost formulată acțiunea: engleza
Părțile
Reclamant: Ercan Ilhan (Istanbul, Turcia) (reprezentant: S. Can, avocat)
Pârât: Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a aflat pe rolul camerei de recurs: Time Gate GmbH (Köln, Germania)
Datele privind procedura în fața EUIPO
Titularul mărcii în litigiu: reclamantul
Marca în litigiu: înregistrarea internațională care desemnează Uniunea Europeană a mărcii figurative care cuprinde elementele verbale „SPORTSWEAR COMPANY BIG SAM’- înregistrarea internațională care desemnează Uniunea Europeană nr. 891 276
Procedura care s-a aflat pe rolul EUIPO: procedură de declarare a nulității
Decizia atacată: Decizia Camerei a cincea de recurs a EUIPO din 13 septembrie 2017 în cauza R 974/2016-5
Concluziile
Reclamantul solicită Tribunalului:
anularea deciziei Camerei a cincea de recurs a Oficiului Uniunii Europene pentru Proprietate Intelectuală (EUIPO) din 13 septembrie 2017 (R 974/2016-5) și prin urmare permiterea înregistrării mărcii Sportswear Company BIG SAM;
obligarea Time Gate GmbH la plata propriilor cheltuieli de judecată;
obligarea EUIPO la plata propriilor cheltuieli de judecată.
Motivele invocate
toleranță potrivit articolului 54 din Regulamentul nr. 207/2009;
evaluarea greșită a riscului de confuzie între semne.
____________